Waswe, Man wea Dae Savve Laef Bak?
Waswe, bae iu sei . . .
yes?
nomoa?
mi no savve?
BIBLE HEM SEI
“God bae mekem pipol . . . laef bak.”
GUD SAMTING WEA IU SAVVE KASEM FROM DISWAN
Comfort taem famili member or fren hem dae.
Iu bae no fraet for dae.
Garem hope for lukim moa famili member or fren wea dae.
WASWE, IUMI SAVVE TRUSTIM WANEM BIBLE TALEM?
Yes. Tingim thrifala reason:
God nao mekem man laef. Bible sei Jehovah God nao “givim laef long evri samting.” (Psalm 36:9; Acts 17:24, 25) From God nao givim laef, hem no hard nomoa for hem mekem man wea dae for laef bak.
—New World Translation.
Long bifor, God mekem samfala pipol for laef bak. Bible storyim eitfala wea laef bak long earth. Olketa wea laef bak hem olketa man, woman, young wan, and pikinini. Samfala laef bak sem day nomoa, bat wanfala hem laef bak bihaen fofala day!
—John 11:39-44.
God laekem tumas for duim datwan moa. Dae hem enemy bilong Jehovah wea hem barava heitim. (1 Corinth 15:26) Hem laekem tumas for finisim datfala enemy, and bae hem duim datwan taem hem mekem olketa wea dae finis for laef bak and stap moa long disfala earth.
—Job 14:14, 15.
WANFALA KWESTIN FOR TINGIM
Why nao iumi kamap olo and dae?
Bible ansarem datfala kwestin long GENESIS 3:17-19 and ROME 5:12.
Lanem Moa Samting
GUD NIUS FROM GOD!
Wanem Nao Hope for Man wea Dae Finis?
Wanem nao happen long iumi taem iumi dae? Waswe, bae iumi lukim moa olketa wea iumi lovem wea dae finis?
lim_Latn twi_Latn kab_Latn grn_Latn tpi_Latn sna_Latn tpi_Latn tpi_Latn eng_Latn srd_Latn tpi_Latn tpi_Latn tpi_Latn tpi_Latn kor_Hang tpi_Latn zho_Hans tpi_Latn ayr_Latn tpi_Latn lim_Latn nya_Latn tpi_Latn nob_Latn tpi_Latn tpi_Latn